Lembit langes; kaotus oli suur. Aga Lembitu maleva ei olnud mitte löödud: 6000 mehest langes ainult 1000 (Alnpeke  järele 1400). Kolme päeva pärast pakub Lembitu vend Unnepeve (Õnnepäevä) rahu, palub uuendada rahu, mis tehtud kahe aasta eest (1215. aastal). Sakslased võtavad pakkumise nähtaval healmeelel vastu. Lepitakse õige kiirelt kokku: kapitulatsioonist ei ole juttugi. Eestlaste maleva läheb ka sellelt võitlusväljalt auga. Kuid langenud on Lembitu, ja see on raske hoop kogu maale.